Guud ahaan dadka shacabka ah ee ku filiqsan Gobolada Dalka Somaliland ayaa si weyn isha ugu haya Musharaxiinta Xisbiyayadda siyaasada Somaliland ee doorashadan ku loolamaya sida Musharaxa Madaxweyne ee Kulmiye Muj Muuse Biixi Cabdi,Ku xigeenkiisa oo ah Cabdiraxmaan Cabdilaahi Ismaaciil Saylici(Madaxweyne Ku xigeenka hadda Jagada haya), Iyo Musharaxiinta Xisbiga Mucaarid ah ee UCID oo kala ah Musharaxa Madaxeyne Eng Faysal Cali Waraabe iyo Xigeeniisa Axmed Cabdi Muuse,Iyo Sidoo kale Musharaxiinta Xisbiga Mucaaridka ah ee WADDANI oo kala ah Musharax Madaxweyne ee Xisbigaasi Dr Cabdiraxman Maxamed Cabdilaahi (Cirro) iyo Ku xigeenkiisa Maxamed Cali Cabdi,waxaanay bulshadu si weyn maalmihii u dambeeyay u faaqidayaan Musharaxiintani iyo kuwa ay u arkaan inuu dalka ka saari karo go’doonka iyo xaalada adag ee siyaasadeed,dhaqaale iyo bulsho ee uu galay iyo rafaadka bulshada ka haysta dhinaca nolosha iyo shaqo la’aanta baahsan ee bulshada wada taabatay.
